Runaways

Runaways (בתרגום לעברית: הבורחים) היא קבוצת גיבורי-על בדיונית המופיעה בחוברות קומיקס ביקום מארוול קומיקס. הקבוצה הופיעה לראשונה בחוברת Runaways #1 מיולי 2003 ונוצרה בידי הכותב בריאן ק. ווהן והמאייר אדריאן אלפונה. 

סדרת החוברות מספרת על שישה נערים שמגלים שהוריהם שייכים לקבוצת נבלי-על הנקראת "להקת האריות" (The Pride), שנפגשת פעם בשנה וכוללת מאפיונרים, נוסעים בזמן, מכשפים אפלים, מדענים מטורפים, פולשים חייזרים ומוטאנטים טלפתיים. הילדים גונבים כלי נשק מהוריהם ומגלים שירשו מהם כוחות-על. ילד הפלא אלכס ויילדר מנהיג את הקבוצה, ניקו מינורו לומדת כי היא מכשפה חזקה, קרולינה דין מגלה שהיא חייזרית, גרטרוד יורקס מגלה קשר טלפתי שהיא חולקת עם דינוזאור, צ'ייס סטיין גונב את כפפותיו העתידניות של אביו, ומולי הייז מגלה שהיא מוטאנטית רבת עוצמה. הילדים מתאגדים יחדיו כדי להילחם בהוריהם, ומכפרים על פשעי הוריהם בכך שהם נלחמים באיומים חדשים ומנסים למלא את הריק שנוצר עם הבסת להקת האריות. בעקבות מותם של אלכס וגרטרוד, מצטרפים אליהם הסייבורג ויקטור מנצ'ה, הסקרול משנה הצורה קסווין, וקלרה פראסט השולטת בצמחים.

הסדרה בוטלה בספטמבר 2004 לאחר 18 חוברות בלבד, אולם לאור הצלחת המכירות חודשה בפברואר 2005. מאז הצגת הקבוצה, היא תוארה כמשפחה אוהבת אך לא מתפקדת היטב. ווהן ואלפונה עזבו את סדרת הכותרים בחוברת מספר 24 של הכרך השני, והחליפו אותם הכותב ג'וס וידון והמאייר מייקל ריאן (Runaways Vol.2 #25-30), וכן טרי מור ואומברטו רמוס (Runaways Vol.3 #1-9). לאחר גיליון אחד בו כתב כריסטופר יוסט ואייר ג'יימס אסמוס, קתרין אימונן ושרה פיצ'לי הפכו לצוות הקריאייטיבי החדש. הסדרה נכון להיום הופסקה בחוברת מספר 14 (נובמבר 2009).  

באוגוסט 2016, רשת השידור Hulu הזמינה שידור של פרק פיילוט המבוססת על הסדרה, והחלה מפיקה את הסדרה.

חברי הקבוצה

הקבוצה הנוכחית 
 קרולינה דין - חייזרית בת 15. הגזע החייזרי שלה נותן לה את היכולת לעוף ולהפעיל אנרגיה סולארית. קרולינה היא היחידה בחבורה שאינה נראית כבת אדם רגילה, אלא רק כשהיא עונדת צמיד מכושף. נפרדה מהקבוצה כדי לחזור לכוכב הלכת בו נולדה, ולעצור מלחמה בין הסקרול, אך נכשלה וחזרה ביחד עם קסווין. הפכה למנהיגת הקבוצה הנוכחית.
 מולי הייז - מוטאנטית בעלת כוח על טבעי, אשר נהיית מותשת מאוד לאחר שימוש ביכולות שלה. היא הצעירה ביותר בחבורה נכון לעכשיו (בת 11), והנערה הכי אידיאליסטית בחבורה.
 אולד לייס - דינוזאור בעל קשר טלפתי חזק לגרטרוד. לאחר שמתה, הוא עבר לצ'ייס. נהרג כאשר הגן על קלרה ממתקפה, אך התגלה בחיים ביקום חלופי.
 ניקו מינורו - מרדנית גותית בת 16. היא ירשה את כוחות הוריה לשלוט בקסם. היא צריכה לפני כל שימוש להקיז את דמה ולא יכולה להשתמש באותו קסם פעמיים. כיום, לאחר מותו של אלכס, היא מנהיגת החבורה השנייה, וקיבלה את ההחלטות העיקריות.
 צ'ייס סטיין - בדרך כלל נראה כבן 17 אידיוט, אבל הוא יכול להתגלות כדי חכם. הוא לוחם עם הקבוצה בעזרת כפפותיו ומשקפי המגן שלו, אותם לקח מהוריו. הוא מפעיל ונוהג ב"צפרדע קופץ", שנבנה על ידי הוריהם לכת הסודית שלהם ומשמש אותם כעת בתור רכב הבריחה שלהם. לאחר מותה של גרטרוד, היא העבירה את הקשר הטלפתי שלה עם אולד לייס ולצ'ייס וכעת הוא יכול לשלוט עליו.
 ויקטור מנצ'ה - פאנבוי (אובססיבי לגיבורי-על) בן 16. גרסה של גרט מהעתיד סיפרה להם שהוא יגדל ויהרוג את כל גיבורי-העל הגדולים בעולם, וביקשה מהם להרוג אותו. החבורה החליטה לתת לוויקטור הזדמנות שנייה, וכשאביו, שבתחילה נראה כדוקטור דום, חטף את אמו, הם ביקשו ממנו לעזור להם להצילה. רק לאחר זמן מה, התגלה שדום היה למעשה רובוט ושאביו האמיתי של ויקטור הוא אולטרון, הנבל המפורסם של האוונג'רס ושהוא למעשה קיבורג (שילוב של אדם ומכונה) שתוכנת להצטרף לאוונג'רס ולאחר מכן להשמיד אותם. באותה שיחה אביו נהרג בקרב מול קבוצת האקסלסיור, שבאו כבקשת ניקו ולאחר זאת ויקטור היתום הצטרף לחבורה.
 קלרה פראסט - מוטאנטית בת גילה של מולי מתחילת המאה ה-20 ששולטת בצמחים.

חברי עבר 
 אלכס ויילדר - מקים החבורה ומנהיגה לשעבר. חנון מוצהר והיחיד בקבוצה ללא כוחות, אף שאפשר לומר שכוחותיו מתבטאים באסטרטגיה ומנהיגות. בחוברות האחרונות של הסדרה הראשונה הסתבר שאלכס ריגל לטובת להקת האריות ורצה להשתמש בחבורה כדי להשמיד מספר חברים מלהקת האריות אשר זממו כנגד השאר. הוא מת, חוברת לאחר מכן, כשהקריב את עצמו למען להקת האריות. לאחר מותו, ניקו ניסתה להחזיר אותו לחיים בקסם, אך נראה שלא הצליחה בכך. דיימון הלסטרום החזיר את ויילדר לחיים, אשר בתורו הצטרף לקבוצת האדונים הצעירים של אדוני הרשע.
 גרטרוד "גרט" יורקס - נערה אינטליגנטית וצינית הדוגלת בסוציאליזם. היא ירשה מהוריה את הדינוזאור אולד לייס, בו רק היא יכולה לשלוט. יצאה עם צ'ייס.
 קסווין - חייזר מגזע הסקרול משני הצורה שמאורס/ת לקרולינה. כאשר גזע החייזרים של קרולינה דרש אותה בחזרה אחרת ישמידו את כדור הארץ, קסווין התחזה לה והציל את כדור הארץ במחיר ידידותו עם קרולינה.
 טופר - ערפד שניסה להסתנן לצוות.

אוגדני הכרך הראשון והשני 
אוגדנים הם ספרים האוספים מספר חוברות (בדרך כלל שש) לספר אחד. אוגדנים המודפסים כדייג'סטים (אוגדנים בגודל ספרוני מאנגה) : 
Runaways Vol.1 : Pride & Joy : Runaways Vol .1 #1-6 () 
Runaways Vol.2 : Teenage Wasteland : Runaways Vol .1 #7-12 () 
Runaways Vol.3 : The Good Die Young : Runaways Vol .1 #13-18 () 
Runaways Vol.4 : True Belivers : Runaways Vol .2 #1-6 () 
Runaways Vol.5 : Escape to New York : Runaways Vol .2 #7-12 () 
Runaways Vol. 6: Parental Guidance : Runaways Vol .2 #13-18 () 
Runaways Vol. 7: Live Fast : Runaways Vol .2 #19-24 () 
Runaways vol. 8: Dead End Kids : Runaways Vol .2 #25-30 () 

אוגדנים בכריכה קשה (ספרים עבים יותר המודפסים בכריכה קשה): 
Runaways Vol.1 Hardcover : Runaways Vol .1 #1-18 () 
Runaways Vol.2 Hardcover : Runaways Vol .2 #1-12 () 
Runaways Vol.3 Hardcover : Runaways Vol .2 #13-24 ()

קישורים חיצוניים 
 דף הקבוצה באתר הרשמי של מארוול קומיקס
 דף הקבוצה בפרויקט פאנדום של מארוול קומיקס

גיבורי-על במארוול קומיקס